《酬和知制诰孙舍人见寄》
宋代·魏野

也知皇宋足名人，至论谁堪继后尘。
已见世传元相制，将闻诏写白公真。
紫微星宿虽潜望，红药阶除岂易亲。
野客多惭惠佳句，强酬应信废精神。

作者简介：（960—1020）陕州陕县人，字仲先，号草堂居士。不求仕进，自筑草堂，弹琴赋诗其中。真宗大中祥符四年，帝祀汾阴，与表兄李渎同被举荐，上表以病辞，诏州县常加存抚。与王旦、寇准友善，常往来酬唱。为诗精苦，有唐人风格，多警策句。有《东观集》、《草堂集》。